Krasnokamensk

Krasnokamensk () on kaupunki Taka-Baikalian aluepiirissä Kaakkois-Siperiassa lähellä Kiinan rajaa noin 535 km Tšitasta kaakkoon. Sen asukasluku on 55 666 (2010), ja se on piirikunnan kaupungeista toiseksi suurin Tšitan jälkeen.

Krasnokamensk perustettiin 1968, ja siitä tuli kaupunki 1969. Siellä on Venäjän suurin uraanikaivos. Kaupunki oli kaivostuotannon strategisen merkityksen vuoksi pitkään suljettu. Kaivostoiminta on aiheuttanut ympäristötuhoja.

Oligarkki Mihail Hodorkovskin vankilavuodet kaupungin lähellä toivat paikkakunnalle ulkomaisia toimittajia ja turisteja.

 Lähteet 

Luokka:Krasnokamenskin piiri
Luokka:Taka-Baikalian aluepiirin kaupungit